**Парламентарна Скупштина ОЕБС-а**

**Саопштење за јавност**

**Резолуција Комитета за људска права позива на већу доступност ОЕБС-а грађанским друштвима**

Копенхаген, 30. јун 2011.- Резолуција Комитета за људска права у ПС ОЕБС-а позива на редовне састанке којима би присуствовали представници грађанских друштава и амбасадори ОЕБС-а у Бечу.

,,ОЕБС је деценијама представљао водећег браниоца фундаменталних права у Европи, али за све то време наше главно тело за доношење закона није омогућавало цивилним друштвима да учествује или посматра протокол. Циљ ове резолуције је да се то промени,” рекао је Матео Мекачи (Италија), аутор резолуције и известилац Комитета за људска права, демократију и хуманитарна питања.

**Ефективнији ОЕБС путем транспарентности**

Комитет ће разматрати резолуцију на годишњем заседању Скупштине у Београду, које почиње 6. јула. Тема заседања је „Јачање ефектности и ефикасности ОЕБС-а – Нови почетак након Самита у Астани“.

Резолуција предлаже да се Стално Веће састаје два пута недељно ради разматрања питања људских права. Састанци би требало да укључе и представнике грађанских друштава и да буду доступни јавности и медијима.

Стално веће, које чине амбасадори 56 земаља чланица, састаје се једном недељно ради разматрања послова ОЕБС-а, што се обично дешава иза затворених врата,без представника медија.

**Ефикаснији ОЕБС путем ажуриранијих инструмената за људска права**

Резолуција такође охрабрује државе да размотре начине з апобољшање истражног инструмента за питања људских права под називом Московски механизам како би се осигурао ,,ефективнији увиђај у проблеме људских права.”

Московски механизам омогућава државама чланицама да имају независне експерте који истражују нарушавања људских права у другој земљи, под условом да друга земља то дозволи.

,,Већ дуже од четири месеца сведочимо противљењу Белорусије да сарађује са ОЕБС-ом по питању нарушавања људских права у тој земљи,” изјавио је господин Мекачи.

Обнављање Московског механизма осигураће да земље ОЕБС-а имају користан инструмент за проучавање активности у свим земљама по питању привржености демократији на коју су се слободно сложиле.”

Годишње заседање Скупштине у Београду, укључујући дебате комитета и гласање, отворени су за медије и јавност. Заседање ће трајати од 6. до 10. јула. За више информација о Годишњем заседању, кликнути [овде](http://www.oscepa.org/index.php?option=com_content&view=article&id=1006:twentieth-annual-session-belgrade-2011&catid=36:annual-sessions&Itemid=64).

Парламентарну Скупштину ОЕБС-а чине 320 посланика из 55 земаља из Европе, централне Азије и северне Америке. Скупштина обезбеђује форум за парламентарну дипломатију, надгледа изборе и ојачава међународну сарадњу са циљем одржавања посвећености политичким, безбедносним и економским питањима, као и питањима заштите животне средине и поштовања људских права.

Контакт за медије:

Нил Сајмон

Директор Комуникација, ПС ОЕБС

neil@oscepa.dk

+45 60 10 83 80